# Ön mit választana? Közlekedésfejlesztési „Projektpiac” Mátészalkán

*Mátészalka fenntartható városi mobilitási terve* (angol rövidítéssel SUMP – Sustainable urban mobility plan) a város következő évekre szóló közlekedésfejlesztési stratégiája.

A tervezés a helyzetértékelés, a célok kitűzése és a javasolt fejlesztések megfogalmazása után most a projektjavaslatok értékeléséhez érkezett. Ebben Ön is részt vehet, ha ellátogat a tervező honlapján létrehozott [mobilissimus.hu/mateszalka/](http://mobilissimus.hu/mateszalka/) oldalra, megismerkedik a fejlesztési javaslatokkal, majd a „kosárba” összeválogatja az Ön által legfontosabbnak tartott fejlesztési javaslatokat, és beküldi.

A szavazatokat **október 18-ig** várjuk.

A visszajelzéseket – szakmai, pénzügyi, megvalósíthatósági szempontok mellett – figyelembe vesszük a fejlesztések fontossági sorrendjének meghatározása során.

A tervezés eddigi eredményeiről szóló cikkeket a [mateszalka.hu/fejlesztesek/sump](http://mateszalka.hu/fejlesztesek/sump) oldalon olvashatja.